62022CO0067_INF
Digriet tal-Qorti tal-Ġustizzja (Is-Sitt Awla) tal‑1 ta’ Settembru 2022 – Pharol
(Kawża C‑67/22)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Artikoli 63 u 65 TFUE – Moviment liberu tal-kapital – Taxxa fuq id-dħul tal-persuni ġuridiċi – Dividendi li tirċievi kumpannija stabbilita fl-Istat Membru tal-kumpannija benefiċjarja – Dividendi li tirċievi kumpannija stabbilita f’pajjiż terz – Leġiżlazzjoni nazzjonali intiża għat-tneħħija tat-taxxa doppja – Differenza fit-trattament – Restrizzjoni – Ġustifikazzjoni – Effikaċja tal-kontrolli fiskali – Assenza ta’ obbligu li jirriżulta minn ftehim ta’ komunikazzjoni ta’ informazzjoni fiskali”
Moviment liberu tal-kapital u libertà tal-pagamenti – Restrizzjonijiet – Leġiżlazzjoni fiskali – Taxxa fuq id-dħul tal-persuni ġuridiċi – Taxxa fuq id-dividendi – Leġiżlazzjoni nazzjonali intiża għat-tneħħija tat-taxxa doppja – Leġiżlazzjoni li tippermetti t-tnaqqis sħiħ jew parzjali minn kumpannija residenti fi Stat Membru tad-dividendi ddistribwiti minn kumpannija residenti tal-istess Stat Membru – Leġiżlazzjoni nazzjonali li ma tippermettix tali tnaqqis fil-każ ta’ kumpannija distributriċi residenti f’pajjiż terz – Ammissibbiltà – Kundizzjonijiet
(Artikoli 63 u 65 TFUE)
(ara l-punti 28, 34 sa 43 u d-dispożittiv)
Dispożittiv
L-Artikoli 63 u 65 TFUE għandhom jiġu interpretati fis-sens li ma jipprekludux leġiżlazzjoni nazzjonali intiża għat-tneħħija tat-taxxa ekonomika doppja tad-dividendi skont liema kumpannija residenti fl-Istat Membru kkonċernat tista’ tnaqqas mill-profitt taxxabbli tagħha dividendi li ġew iddistribwiti lilha minn kumpannija residenti oħra, iżda ma tistax tnaqqas dividendi ddistribwiti minn kumpannija stabbilita f’pajjiż terz, għar-raġuni li dan tal-aħħar ma huwa marbut mal-Istat Membru tat-taxxa bl-ebda obbligu li jirriżulta minn ftehim ta’ komunikazzjoni ta’ informazzjoni fiskali, meta dan it-tnaqqis huwa suġġett għall-kundizzjoni dwar l-issuġġettar għat-taxxa tal-kumpannija distributriċi f’dan il-pajjiż terz u li, minħabba l-assenza ta’ obbligu li jirriżulta minn ftehim tal-imsemmi pajjiż terz li jipprovdi tali informazzjoni, jirriżulta impossibbli li tinkiseb din l-informazzjoni minn dan l-istess pajjiż. Stat Membru ma huwiex obbligat li jagħti lill-kontribwent il-possibbiltà li jipproduċi huwa stess elementi li juru li l-kundizzjonijiet neċessarji sabiex jinkiseb dan it-tnaqqis huma ssodisfatti meta, minħabba din l-assenza ta’ obbligu li jirriżulta minn ftehim, l-imsemmi Stat Membru ma jistax jikkontrolla r-realtà ta’ dawn l-elementi.